rejauldu/bengali-wikipedia huggingface dataset:
কাজিপুর উপজেলা বাংলাদেশের সিরাজগঞ্জ জেলার একটি প্রশাসনিক এলাকা।জাতীয় তথ্য বাতায়ন   অবস্থান ও আয়তন  সিরাজগঞ্জ জেলা সদর হতে ২৬ কি. মি দূরে কাজিপুর উপজেলা অবস্থিত। এই উপজেলার উত্তরে বগুড়া জেলার ধুনট উপজেলা, সারিয়াকান্দি উপজেলা ও জামালপুর জেলার সরিষাবাড়ী উপজেলা, দক্ষিণে সিরাজগঞ্জ সদর উপজেলা, পূর্বে জামালপুর জেলার সরিষাবাড়ী উপজেলা ও যমুনা নদী, পশ্চিমে বগুড়া জেলার ধুনট উপজেলা।   প্রশাসনিক এলাকা  কাজিপুর উপজেলা ১২টি ইউনিয়ন ও ১টি পৌরসভা নিয়ে গঠিত।এক নজরে কাজিপুর ৬টি ইউনিয়ন সম্পূর্ণভাবে যমুনা নদীর চর এলাকায় অবস্থিত; নদীর ভাঙ্গনের কারণে আরও ৪টি ইউনিয়নের অংশবিশেষ চর এলাকায় অবস্থিত।  কাজিপুর উপজেলার ইউনিয়নসমূহ হচ্ছে -  সোনামুখী ইউনিয়ন  চালিতাডাঙ্গা ইউনিয়ন  চরগিরিশ ইউনিয়ন  গান্ধাইল ইউনিয়ন  কাজিপুর ইউনিয়ন  খাসরাজবাড়ী ইউনিয়ন  মাইজবাড়ী ইউনিয়ন  মনসুরনগর ইউনিয়ন  নাটুয়ারপাড়া ইউনিয়ন  নিশ্চিন্তপুর ইউনিয়ন  শুভগাছা ইউনিয়ন  তেকানী ইউনিয়ন   ইতিহাস  স্বাধীনতা যুদ্ধ চলাকালে এই চর এলাকা মুক্তিযোদ্ধাদের তুলনামূলক নিরাপদ স্থান হিসেবে বিবেচিত হত। ১৯৭১ সালের ডিসেম্বর মাসে গান্ধাইল ইউনিয়নের বরইতলা গ্রামে মুক্তিযোদ্ধা ও হানাদার পাক বাহিনীর মধ্যে এক রক্তক্ষয়ী যুদ্ধ সংগঠিত হয়। উক্ত যুদ্ধে পাক হানাদার বাহিনীর ব্যাপক ক্ষতি হয় এবং মুক্তিযোদ্ধারা জয়লাভ করেন। শহীদ মুক্তিযোদ্ধাদের স্মরণে সেখানে একটি স্মৃতিস্তম্ভ নির্মাণ করা হয়।   জনসংখ্যার উপাত্ত  মোট জনসংখ্যাঃ ২,৮৫,৩০৯ জন (পুরুষ-১,৪০,২১৩ জন, মহিলা- ১,৪৫,০৯৬ জন)।   শিক্ষা   কাজিপুর সরকারি মনছুর আলী কলেজ  শুভগাছা টেংলাহাটা রফাতুল্লাহ উচ্চ বিদ্যালয়  তারাকান্দি উচ্চ বিদ্যালয়।  গান্ধাইল উচ্চ বিদ্যালয়।  মেঘাই উচ্চ বিদ্যালয়।  গান্ধাইল বালিকা উচ্চ বিদ্যালয়।  উদগাড়ি উচ্চ বিদ্যালয়।  কাচিহারা উচ্চ বিদ্যালয়।  সোনামুখী উচ্চ বিদ্যালয়।   উল্লেখযোগ্য ব্যক্তি   শহীদ ক্যাপ্টেন এম. মনসুর আলী - রাজনীতিবিদ  মোহাম্মদ নাসিম - রাজনীতিবিদ  তানভীর শাকিল জয় - সংসদ সদস্য  মোহাম্মদ সেলিম (রাজনীতিবিদ)  - সংসদ সদস্য  রাশিদা সুলতানা - নির্বাচন কমিশনার ও সাবেক বিচারক  আব্দুর রউফ তালুকদার - বাংলাদেশ ব্যাংকের গভর্নর ও সাবেক অর্থ সচিব  কনকচাঁপা -  জনপ্রিয় কণ্ঠশিল্পী   আরও দেখুন   সিরাজগঞ্জ জেলা;  রাজশাহী বিভাগ;  বাংলাদেশের উপজেলাসমূহ।   তথ্যসূত্র    বহিঃসংযোগ     কাজিপুর উপজেলা - জাতীয় তথ্য বাতায়ন    বিষয়শ্রেণী:সিরাজগঞ্জ জেলার উপজেলা
উজির আকবর খাঁ (১৮১৬–১৮৪৫; ), জন্মনাম মুহম্মদ আকবর খাঁ () (আমির আকবর খাঁ নামেও পরিচিত) () ছিলেন আফগান রাজপুত্র, সেনাপতি ও আমির। ১৮৪২ খ্রিষ্টাব্দে তিনি আমির হন। এরপর মৃত্যুর আগপর্যন্ত তিন বছর তিনি আমির ছিলেন। ১৮৩৭ খ্রিষ্টাব্দে জামরুদের যুদ্ধে আফগানিস্তানের দ্বিতীয় রাজধানী পেশাওয়ার পুনরুদ্ধার প্রচেষ্টার সময় তার খ্যাতি বৃদ্ধি পায়।  উজির আকবর খাঁ প্রথম ইঙ্গ-আফগান যুদ্ধে সামরিকভাবে সক্রিয় ছিলেন। এই যুদ্ধ ১৮৩৯ থেকে ১৮৪২ খ্রিষ্টাব্দ পর্যন্ত চলেছিল। ১৮৪১ থেকে ১৮৪২ খ্রিষ্টাব্দে কাবুলে জাতীয় বাহিনীর নেতৃত্ব ও এলফিনস্টনের বাহিনীর উপর আক্রমণে নেতৃত্ব দানের জন্য তিনি পরিচিত। ১৮৪২ খ্রিষ্টাব্দের মে মাসে তিনি আফগানিস্তানের বাদশাহদের তালিকা হন।   প্রারম্ভিক জীবন  আকবর খান ১৮১৬ খ্রিষ্টাব্দে জন্মগ্রহণ করেন। তার পিতা ছিলেন আমির দোস্ত মুহম্মদ খাঁ ও মা ছিলেন মিরমেন খাদিজা পুপালজাই। দোস্ত মুহাম্মদ খাঁর ২ স্ত্রী, ৮ পুত্র (উজির আকবর খানসহ) এবং ২ কন্যা ছিল।   কর্মজীবন   ১৮৩৬ খ্রিষ্টাব্দে দোস্ত মুহম্মদ খাঁর বাহিনী তার পুত্র উজির আকবর খাঁর অধীনে জামরুদের যুদ্ধে শিখদের বিরুদ্ধে লড়াই করে। এই স্থান বর্তমান পেশাওয়ারের ১৫ কিমি পশ্চিমে অবস্থিত। তবে দোস্ত মুহম্মদ খাঁ পেশাওয়ার দখল করেননি। এর বদলে তিনি শিখদের বিরুদ্ধে সহায়তা করার জন্য গভর্নর জেনারেল ব্যারন অকল্যান্ডকে চিঠি লেখেন। এর ফলে আফগানিস্তানে ব্রিটিশ হস্তক্ষেপের পথ অনেকাংশে খুলে যায়।  আকবর খাঁ কাবুলের ব্রিটিশ মিশনের বিরুদ্ধে একটি বিদ্রোহে নেতৃত্ব দিয়েছিলেন। এতে উইলিয়াম হে ম্যাকনাগটেন, আলেক্সান্ডার বার্ন‌স এবং ঘাটিতে ৪,৫০০ লোক ছিল। ১৮৪১ খ্রিষ্টাব্দের নভেম্বরে আকবর খান মেজর জেনারেল উইলিয়াম এলফিনস্টনের উপর অবরোধ আরোপ করেন।  এলফিনস্টন তার বাহিনী নিয়ে পেশাওয়ারে চলে যাওয়ার সুযোগ পান। ১৮৪২ খ্রিষ্টাব্দের জানুয়ারিতে যাত্রাপথে তাদের উপর আক্রমণ করে নিশ্চিহ্ন করে দেয়া হয়। ইতিহাসবিদদের মতে আকবর খান পুরো বাহিনীকে নিশ্চিহ্ন করে দিতে চাননি। রাজনৈতিকভাবে কৌশলী হওয়ার কারণে তিনি ব্রিটিশদের চলে যেতে দিয়ে নিজ নিয়ন্ত্রণ সুসংহত করার সময় পাওয়া যাবে এমনটা বুঝতে পেরেছিলেন। অন্যদিকে ১৬,৫০০ লোকের হত্যার ঘটনা ব্রিটিশরা মেনে নিত না এবং এর ফলশ্রুতিতে প্রতিশোধ নেয়ার জন্য আরেকটি বাহিনী প্রেরণের আশঙ্কা ছিল। পরের বছর ঠিক এই ঘটনা ঘটে।  ১৮৪২ খ্রিষ্টাব্দের মে মাসে আকবর খাঁ কাবুলের বালা হিসার দুর্গ দখল করেন। এবং আফগানিস্তানের আমির হন। ১৮৪৫ খ্রিষ্টাব্দে মৃত্যুর আগপর্যন্ত তিন আমির ছিলেন।   সাহিত্য ও সংস্কৃতিতে  জর্জ ম্যাকডোনাল্ড ফ্রেসারের উপন্যাস ফ্ল্যাশম্যানে আকবর খান একটি গুরুত্বপূর্ণ চরিত্র। এছাড়া তার নামে আফগানিস্তানে উজির আকবর খাঁ প্রাদেশিক গ্রেড নামে প্রতিবছর একটি স্থানীয় ক্রিকেট টুনামের্ন্টের আয়োজন করা হয়। এতে প্রতিটি প্রদেশ থেকে একটি করে দল অংশ নেয়।   আরও দেখুন   প্রথম ইঙ্গ-আফগান যুদ্ধ   তথ্যসূত্র    বহিঃসংযোগ   বিষয়শ্রেণী:পশতু ব্যক্তি বিষয়শ্রেণী:আফগান সামরিক ব্যক্তি বিষয়শ্রেণী:প্রথম ইঙ্গ-আফগান যুদ্ধের ব্যক্তি বিষয়শ্রেণী:১৮১৩-এ জন্ম বিষয়শ্রেণী:১৮৪৫-এ মৃত্যু বিষয়শ্রেণী:১৯শ-শতাব্দীর আফগান ব্যক্তি বিষয়শ্রেণী:১৮১৬-এ জন্ম বিষয়শ্রেণী:১৮৪৭-এ মৃত্যু বিষয়শ্রেণী:আফগানিস্তানের আমির
সরকারি মাধব বিজ্ঞান কলেজ, উজ্জয়িনী (সরকারি মাধব বিজ্ঞান মহাবিদ্যালয় বা মাধব বিজ্ঞান কলেজ, উজ্জয়িনী বা মাধব বিজ্ঞান কলেজ নামেও পরিচিত) হলো একটি সরকারি কলেজ। এটি ভারতের মধ্যপ্রদেশের উজ্জয়িনীতে অবস্থিত। এটি বিশ্ববিদ্যালয় মঞ্জুরি কমিশন (ইউজিসি) দ্বারা স্বীকৃত এবং বিক্রম বিশ্ববিদ্যালয়ের অধিভুক্ত। এটি জাতীয় মূল্যায়ন ও প্রত্যয়ন পরিষদ (ন্যাক) দ্বারা এ++ গ্রেডপ্রাপ্ত।   তথ্যসূত্র    বহিঃসংযোগ     বিষয়শ্রেণী:ভারতের উচ্চ শিক্ষা প্রতিষ্ঠান বিষয়শ্রেণী:ভারতের শিক্ষাপ্রতিষ্ঠান বিষয়শ্রেণী:১৮৯০-এ ভারতে প্রতিষ্ঠিত বিষয়শ্রেণী:১৮৯০-এ প্রতিষ্ঠিত শিক্ষাপ্রতিষ্ঠান
ময়মনসিংহ-১৪ আসন ছিল বাংলাদেশের জাতীয় সংসদের নির্বাচনী এলাকার একটি। এটি ময়মনসিংহ জেলায় অবস্থিত জাতীয় সংসদের আসন ছিল।   সীমানা    ইতিহাস  ময়মনসিংহ-১৪ আসনটি ১৯৭৩ সালে অনুষ্ঠিত স্বাধীন বাংলাদেশের প্রথম সাধারণ নির্বাচনের সময় গঠিত হয়েছিল। ১৯৮৪ সালে আসনটি বিলুপ্ত হয়।   নির্বাচিত সাংসদ  নির্বাচনসদস্যদল১৯৭৩এ কে মোশাররফ হোসেন আকন্দবাংলাদেশ আওয়ামীলীগ১৯৭৯আব্দুল মোত্তালিব খান পাঠানজাতীয় সমাজতান্ত্রিক দলআসন বিলুপ্ত   নির্বাচন    তথ্যসূত্র    বহিঃসংযোগ    সেফোস "গণপ্রজাতন্ত্রী বাংলাদেশ"  বিষয়শ্রেণী:ময়মনসিংহ জেলার জাতীয় সংসদীয় বিলুপ্ত আসন বিষয়শ্রেণী:১৯৭৩-এ বাংলাদেশে প্রতিষ্ঠিত বিষয়শ্রেণী:১৯৮৪-এ বিলুপ্ত
টার্ন- উন্ড স্পোর্টগেমাইনশাফট ১৮৯৯ হফেনহাইম ইভি (সাধারণত টিএসজি ১৮৯৯ হফেনহাইম ) হচ্ছে হফেনহাইম ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লীগ বুন্দেসলিগায় খেলে। এই ক্লাবটি ১৮৯৯ সালের ১লা জুলাই তারিখে প্রতিষ্ঠিত হয়েছে। টিএসজি ১৮৯৯ হফেনহাইম তাদের সকল হোম ম্যাচ হফেনহাইমের রাইন-নেকার-এরিনায় খেলে থাকে; যার ধারণক্ষমতা হচ্ছে ৫৪,৬০০। বর্তমানে এই ক্লাবের ম্যানেজারের দায়িত্ব পালন করছেন সেবাস্টিয়ান হোনেস এবং সভাপতির দায়িত্ব পালন করছেন খ্রিস্টিয়ান ব্রাউমগার্টনার। জার্মান রক্ষণভাগের খেলোয়াড় বেনিয়ামিন হুবনার এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, টিএসজি ১৮৯৯ হফেনহাইম এপর্যন্ত ৬টি শিরোপা জয়লাভ করেছে; যার মধ্যে ১টি ওবেরলিগা বাডেন-ভুর্টবার্গ, ১টি ভার্বান্ডসলিগা নর্ডবাডেন এবং ৪টি উত্তর বাডেন কাপ শিরোপা রয়েছে।  অর্জন লীগ  ২. বুন্দেসলিগা  রানার-আপ: ২০০৭–০৮  রেজিওনাললিগা  রানার-আপ: ২০০৬–০৭  ওবারলিগা বাডেন-ভুর্টেমবার্গ (৪র্থ)  চ্যাম্পিয়ন: ২০০০–০১  রানার-আপ: ২০০৯–১০‡  ভারবান্ডসলিগা নর্ডবাডেন (৫ম)  চ্যাম্পিয়ন: ১৯৯৯–২০০০  রানার-আপ: ২০০২–০৩‡  কাপ  উত্তর বাডেন কাপ (৩য়-৪র্থ)  চ্যাম্পিয়ন: ২০০১–০২, ২০০২–০৩, ২০০৩–০৪, ২০০৪–০৫  রানার-আপ: ২০০৬–০৭  তথ্যসূত্র  বহিঃসংযোগ      বিষয়শ্রেণী:টিএসজি ১৮৯৯ হফেনহাইম বিষয়শ্রেণী:বুন্দেসলিগার ক্লাব বিষয়শ্রেণী:জার্মানির ফুটবল ক্লাব বিষয়শ্রেণী:১৮৯৯-এ জার্মানিতে প্রতিষ্ঠিত বিষয়শ্রেণী:১৮৯৯-এ প্রতিষ্ঠিত ফুটবল ক্লাব বিষয়শ্রেণী:২. বুন্দেসলিগার ক্লাব
জনাব এএমএ জামান ছিলেন একজন ভারতীয় রাজনীতিবিদ এবং ট্রেড ইউনিয়নবাদী। ১৯৩৬ সাল পর্যন্ত তিনি কলকাতা পৌরসংস্থা কাউন্সিলর হিসেবে দায়িত্ব পালন করেন। তিনি ১৯৩৬-১৯৩৭ বঙ্গীয় আইনসভা নির্বাচনে হুগলি শ্রমিক আসন থেকে জয়লাভ করেন। সেই সময়ে তিনি কংগ্রেস সোশ্যালিস্ট পার্টির অন্তর্ভুক্ত ছিলেন, কিন্তু তিনি ঘন ঘন পার্টির অধিভুক্তি বদলানোর জন্য পরিচিত ছিলেন।  এ এম এ জামান বিভিন্ন ট্রেড ইউনিয়নের সাথে জড়িত ছিলেন। স্বাধীনতা সংগ্রামের সময় তিনি পাটকল শ্রমিকদের নেতা ছিলেন। যেখানে অন্যান্য অনেক নেতা ভদ্রলোক, উচ্চ শ্রেণী থেকে আগত, সেখানে এএমএ জামান একজন শ্রমিক-শ্রেণির পটভূমি থেকে ছিলেন এবং নিজেও একজন পাটকল শ্রমিক ছিলেন। ১৯৩৬-১৯৩৭ সালের শ্রমিক অসন্তোষের মধ্যে তিনি একটি পাটকল শ্রমিক ইউনিয়ন প্রতিষ্ঠা করেন, যা ১৯৩৬ সালে নিবন্ধিত হয়। ১৯৩৭ সালের জুলাই মাসে এ এম এ জামান রিশার ওয়েলিংটন জুট মিলের ধর্মঘটে দাঙ্গার দায়ে দোষী সাব্যস্ত হন, কিন্তু হুগলির হাজার হাজার শ্রমিক তার মুক্তির দাবিতে রাস্তায় নেমে আসে। ১৯৩৭ সালের ২৯ জুলাই কলকাতায় গণশ্রমিক সমাবেশের অন্যতম প্রধান বক্তা ছিলেন এ এম এ জামান। ১৯৩৭ সালের ডিসেম্বরে তিনি বেঙ্গল প্রাদেশিক ট্রেড ইউনিয়ন কংগ্রেসের সাধারণ সম্পাদক নির্বাচিত হন। যাইহোক হুগলিতে তার প্রভাব হ্রাস পায় কারণ সর্দার ও বাবুরা একটি গুজব ছড়ায় যে তিনি মিল ব্যবস্থাপনার কাছ থেকে ঘুষ নিয়েছেন।  এ এম এ জামান ১৯৩৯ সালে সিএসপি ত্যাগ করেন, যার পরে দলটি হুগলি জেলায় প্রভাবশালী হওয়া বন্ধ করে দেয়। তিনি বিপিটিইউসি-তে ইন্দ্রজিৎ গুপ্তের প্রভাবের বিরোধিতাকারী দলের অন্তর্ভুক্ত ছিলেন।  এএমএ জামান ১৯৪৬ সালের নির্বাচনে বঙ্গীয় বিধানসভার হুগলি-কাম-শ্রীরামপুর নিবন্ধিত কারখানা, শ্রমিক আসন থেকে পুনঃনির্বাচিত হন। এই সময়ে তিনি ভারতীয় জাতীয় কংগ্রেসের সদস্য ছিলেন।  স্বাধীনতার পর, এএমএ জামান ভারতীয় জাতীয় কংগ্রেসের প্রার্থী হিসাবে ১৯৫১ সালের নির্বাচনে পশ্চিমবঙ্গ বিধানসভার জলঙ্গি আসনের আসনে জয়লাভ করেন। ১৯৫৬ সাল পর্যন্ত তিনি শ্রম বিভাগের সংসদীয় সচিব হিসেবে দায়িত্ব পালন করেন।  বিধায়ক থাকাকালীন তিনি শিব গ্লাস এমপ্লয়িজ ইউনিয়নের প্রতিষ্ঠাতা সভাপতি ছিলেন।   তথ্যসূত্র   বিষয়শ্রেণী:পশ্চিমবঙ্গ বিধানসভার সদস্য ১৯৫১-১৯৫৭ বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:মৃত্যুর সাল অনুপস্থিত বিষয়শ্রেণী:জন্মের বছর অনুপস্থিত বিষয়শ্রেণী:মুর্শিদাবাদ জেলার ব্যক্তি বিষয়শ্রেণী:পশ্চিমবঙ্গের ট্রেড ইউনিয়ন কর্মী বিষয়শ্রেণী:বঙ্গীয় আইনসভার সদস্য ১৯৩৭-১৯৪৫
ডান|থাম্ব|322x322পিক্সেল| অধ্যাপক মনিকা হেনজিঙ্গার মনিকা হেনজিঙ্গার (মনিকা রাউচ নামে জন্মগ্রহণ করেন, ১৭ এপ্রিল ১৯৬৬) একজন জার্মান কম্পিউটার বিজ্ঞানী এবং গুগলের গবেষণার প্রাক্তন পরিচালক। তিনি বর্তমানে ভিয়েনা বিশ্ববিদ্যালয়ের অধ্যাপক।Faculty profile, Univ. of Vienna, retrieved 2015-01-25. তার দক্ষতা মূলত ডেটা সংগঠন, অ্যালগরিদমিক গেম থিওরি, তথ্য পুনরুদ্ধার, অনুসন্ধান অ্যালগরিদম এবং ওয়েব ডেটা মাইনিংয়ের উপর ফোকাস সহ অ্যালগরিদমগুলিতে। তিনি টমাস হেনজিঙ্গারকে বিয়ে করেছেন এবং তার তিনটি সন্তান রয়েছে।   কর্মজীবন    তথ্যসূত্র    বহিঃসংযোগ      Home page  বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:অ্যাসোসিয়েশন ফর কম্পিউটিং মেশিনারির সভ্য বিষয়শ্রেণী:কর্নেল বিশ্ববিদ্যালয়ের শিক্ষক বিষয়শ্রেণী:প্রিন্সটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:গুগলের ব্যক্তি বিষয়শ্রেণী:জার্মান কম্পিউটার বিজ্ঞানী বিষয়শ্রেণী:জার্মান নারী কম্পিউটার বিজ্ঞানী
১৯৪৬ সালের ভারতীয় প্রাদেশিক নির্বাচনের অংশ হিসাবে ১৯৪৬ সালের জানুয়ারিতে বঙ্গীয় আইনসভার জন্য বিধানসভা নির্বাচন অনুষ্ঠিত হয়েছিল।   আসন  আইনসভায় আড়াইশটি আসনের বরাদ্দ ছিল সাম্প্রদায়িক পুরস্কারের ভিত্তিতে। এটি নিচে চিত্রিত করা হলো।   সাধারণ নির্বাচক আসন- ৭৮  মুসলিম নির্বাচক আসন- ১১৭  পৌর আসন- ৬  গ্রামীণ আসন- ১১১  ইঙ্গ-ভারতীয় নির্বাচক আসন- ৩  ইউরোপীয় নির্বাচক আসন- ১১  ভারতীয় খ্রিস্টান নির্বাচক আসন- ২  জমিদার আসন- ৫  শ্রমিক প্রতিনিধি- ৮  শিক্ষা আসন- ২  কলকাতা বিশ্ববিদ্যালয়- ১  ঢাকা বিশ্ববিদ্যালয়- ১  মহিলা আসন- ৫  সাধারণ নির্বাচক- ২  মুসলিম নির্বাচক- ২  ইঙ্গ-ভারতীয় নির্বাচক- ১  বাণিজ্য, শিল্প এবং আবাদ আসন- ১৯  কলকাতা বন্দর  চট্টগ্রাম বন্দর  বেঙ্গল চেম্বার অব কমার্স  পাট সম্পর্কিত  চা সম্পর্কিত  রেলওয়ে  বণিক সংস্থা  অন্যান্য  ফলাফল  তথ্যসূত্র   আরো সূত্র  Shila Sen: Muslim Politics in Bengal 1937-47. Impex India: New Delhi, 1976 (online summary)  Assembly Proceedings Official Report Bengal Legislative Assembly Second Session 1946 The 17th 24th 25th 26th 27th 30th and 31st July and 1st August 1946 (online version)  AdvocateTanmoy.com: History of West Bengal Legislative Assembly from 1861  বিষয়শ্রেণী:১৯৪৬-এ ভারতের নির্বাচন বিষয়শ্রেণী:বঙ্গীয় আইনসভা নির্বাচন
রুদ্রহৃদয় উপনিষদ () মধ্যযুগীয় সংস্কৃত পাঠ এবং এটি হিন্দুধর্মের ছোট উপনিষদ। পাঠ্যটি কৃষ্ণ যজুর্বেদের সাথে সংযুক্ত এবং শৈব উপনিষদের শ্রেণীবদ্ধ।  উপনিষদ বলে যে রুদ্র ও ঊমা হল চূড়ান্ত বাস্তব ব্রহ্ম। পাঠ্যটি শিব ও ঊমাকে অবিচ্ছেদ্য হিসাবে মহিমান্বিত করে, দাবি করে যে তারা একসাথে সমস্ত দেব ও দেবী, মহাবিশ্বের সমস্ত প্রাণবন্ত ও জড় বাস্তবতা হিসাবে প্রকাশ করে। এই পাঠ্যটি, অন্যান্য শৈব উপনিষদের মতো, বেদান্ত অদ্বৈতবাদ সহ উপস্থাপিত হয়েছে, এবং বলেছে যে স্বতন্ত্র আত্মা (আত্মা) পরম বাস্তবতা ব্রহ্মের সাথে অভিন্ন।  ইতিহাস রুদ্রহৃদয় উপনিষদের রচনাকাল ও রচয়িতা অজানা। এই পাঠের পাণ্ডুলিপিগুলিকে হৃদয় উপনিষদ, বা  রুদ্রহৃদয়োপনিষদ নামেও পাওয়া যায়।Vedic Literature, Volume 1, , Government of Tamil Nadu, Madras, India, pages 265-270, 548-549 মুক্তিকা ক্রমের ১০৮টি উপনিষদের তেলুগু ভাষার সংকলনে, রাম কর্তৃক হনুমানকে বর্ণিত, এটি ৮৫ নম্বরে তালিকাভুক্ত করা হয়েছে।  বিষয়বস্তু পাঠ্যটি দাবি করে যে সমস্ত দেবগণ হল রুদ্র (শিব) এর প্রকাশ, এবং সমস্ত দেবী হল ঊমা (পার্বতী) এর প্রকাশ। তারা অবিচ্ছেদ্য, চিরকালের মিলনে।  পাঠ্য দাবি করে, যারা শিবকে ভালোবাসেন, বিষ্ণুকে ভালোবাসেন; যারা শিবকে ঘৃণা করে, বিষ্ণুকে ঘৃণা করে তারা এই। যারা শিবের পূজা করে, তারাই বিষ্ণুর পূজা করে। রুদ্র বিষ্ণু ও ব্রহ্মায় পূর্ণ। ঊমা বিষ্ণুর সমান। পাঠ্য দাবি করে, পুংলিঙ্গ হল শিব, এবং স্ত্রীলিঙ্গ হল ভবানী (ঊমা)। পাঠ্যটি বলে, মহাবিশ্বে যা চলে, তা কেবল রুদ্র-ঊমা প্রকাশ, এবং যা মহাবিশ্বে চলে না তাও কেবল রুদ্র-ঊমা প্রকাশ। ধর্ম হল রুদ্র, জগৎ হল বিষ্ণু, জ্ঞান হল ব্রহ্মা, সবই অবিচ্ছেদ্য।  শাক্য বলেন, পাঠ্যটি একমাত্র উপনিষদ যা রুদ্র-ঊমার যৌগিক একত্রিত রূপকে সমস্ত সত্য ও বাস্তবতা হিসাবে উপস্থাপন করে এবং ব্রহ্মা-বাণী এবং বিষ্ণু-লক্ষ্মীর মতো অন্যান্য সংমিশ্রণে মিলন উপস্থাপন করে এই উভলিঙ্গ-শৈলীর মিলন দিকটির উপর জোর দেয়।  রুদ্রহৃদয় উপনিষদের পরবর্তী অংশ আত্মের ত্রিগুণ চরিত্র উপস্থাপন করে অদ্বৈত তত্ত্বকে উপস্থাপন করে। পাঠ্যটি বলে যে পরম সত্য হল "নির্গুণ ব্রহ্ম (গুণবিহীন, বিমূর্ত), নিরাকার (আকৃতি ব্যতীত), সংবেদনশীল অঙ্গ সহ, সর্বব্যাপী, নৈর্ব্যক্তিক, অবিনশ্বর" এবং নিজের এবং প্রতিটি জীবের মধ্যে আত্মার সাথে অভিন্ন। পাঠ্যটি দাবি করে, সবকিছুই ঈশ্বর, এবং ঈশ্বর সব কিছুর মধ্যেই আছেন। সমস্ত বাস্তবতা হল একই শিব এবং এক পরম, যা ওঁ, আত্মা, সচ্চিদানন্দ (অস্তিত্ব-চেতনা-আনন্দ) এর সাথে অভিন্ন।  তথ্যসূত্র  উৎস  বিষয়শ্রেণী:হিন্দু ধর্মগ্রন্থ বিষয়শ্রেণী:উপনিষদ্‌ বিষয়শ্রেণী:সংস্কৃত গ্রন্থ
টুরনোই ডি ফ্রান্স () হল ফ্রান্সে অনুষ্ঠিত মহিলাদের ফুটবল দলের বার্ষিক কাপ প্রতিযোগিতা।  এটি ফেব্রুয়ারির শেষের দিকে বা মার্চের শুরুতে খেলা হয়, একই সময়ে অ্যালগারভ কাপ, আর্নল্ড ক্লার্ক কাপ, কাপ অফ নেশন্স, সাইপ্রাস উইমেন্স কাপ, ইস্ট্রিয়া কাপ, তুর্কি মহিলা কাপ, শিবিলিভস কাপ, পিনাটার কাপ এবং উইমেন্স রেভেলেশন্স কাপ অনুষ্ঠিত হয়ে থাকে।  বিন্যাস রাউন্ড-রবিন টুর্নামেন্টে চারটি আমন্ত্রিত দল একে অপরের সাথে একবার খেলে। গ্রুপ পর্বে দেওয়া পয়েন্টগুলি জয়ের জন্য তিনটি পয়েন্ট, ড্রয়ের জন্য এক পয়েন্ট এবং হারের জন্য শূন্য পয়েন্টের সূত্র অনুসরণ করে। পয়েন্ট টাই হলে অবস্থান গোল পার্থক্য দ্বারা নির্ধারিত হবে।  ফলাফল বছরআয়োজক চ্যাম্পিয়ন রানার্স-আপ তৃতীয় স্থান চতুর্থ স্থান ২০২০কালে ও ভ্যালেন্সিয়েন২০২২কঁ ও লে হাভরে২০২৩লাভাল ও অঁজেই  দলসমূহের পারফরম্যান্স দল২০২০২০২১২০২১২০২৩বছর১মবাতিল১ম১ম৩৪র্থ৩য়২৩য়১২য়১৪র্থ১বাতিল০২য়২য়২বাতিল৩য়১বাতিল০৪র্থ১মোট৪৪৪৪—  টুর্নামেন্ট বাতিল  পরিসংখ্যান সর্বকালের পয়েন্ট তালিকা  অব.দলখেজড্রহাস্বগো বিগোগোপাজয় %পয়েন্ট ১৩২৩২২৭৩১৬৪১৪৫২৪৬১২৭১১৮১০  গোলদাতা  অব.নামমোট ১ মেরি-আতোঁয়া কাতোতো৪ উইন্ডি রেনার্ড৩ মার্তা৩৪ ভালেরিয়ে গাউভিন২ লিনেথ বিয়ারেনস্টেইন কাৎজা স্নোয়েস  তথ্যসূত্র  বিষয়শ্রেণী:নারীদের আমন্ত্রণমূলক আন্তর্জাতিক ফুটবল প্রতিযোগিতা
মুহাম্মদ ইলিয়াস গুম্মান একজন পাকিস্তানি দেওবন্দি ইসলামি পণ্ডিত, ধর্ম প্রচারক, লেখক এবং সারগোদায় অবস্থিত মারকাজ আহলে সুন্নাত ওয়াল জামায়াতের প্রধান।   প্রারম্ভিক জীবন এবং পেশা  থাম্ব|২০২৪ সালে চট্টগ্রামে অনুষ্ঠিত আন্তর্জাতক ইসলামিক সম্মেলনে ইলিয়াস গুম্মান বক্তব্য রাখেন। গুম্মান ১২ এপ্রিল ১৯৬৯ সালে সরগোধা জেলায় জন্মগ্রহণ করেন। তিনি জামিয়া বিন্নুরীয়া থেকে দাওরায়ে হাদিস সম্পন্ন করেন।  ২০০৫ সালে তিনি সরগোধার বিভাগীয় কমিশনার সৈয়দ তাজামুল আব্বাস হত্যার সাথে জড়িত থাকার অভিযোগে গ্রেপ্তার হন। ২০০৬ সালে শিয়া আলেম বশির হুসেন হোসেন বুখারী হত্যার সাথে জড়িত থাকার অভিযোগে তাকে আবার গ্রেপ্তার করা হয়।  ২০১৮ সালের আগস্টে, তিনি মেরা পাকিস্তান নামে একটি বই প্রকাশ করেছিলেন।  তার শায়খ ছিলেন হাকিম মুহাম্মদ আখতার।   বই  তার রচিত বই সমূহের মধ্যে রয়েছে:<ref>Profile on WorldCat'''</ref>   ফিরকায়ে আহলে হাদিসি পাক ওয়া হিন্দ কা তৌকীক জাইজা, ২০১০ (আহলে হাদিসদের সমালোচনা)  ফিরকায়ে বেরলভীয়াত পাক ওয়া হিন্দ কা তৌকীক জাইজা, ২০১২ (বেরলভিদের সমালোচনা)  মাজমুয়ায়ে মুতাকাল্লিমে ইসলাম, ২০১২  মাজলিসে মুতাকাল্লিমে ইসলাম, ২০১৩, ২ খণ্ড  ফিরকায়ে সাইফিয়াহ কা তৌকিক জাইজা, ২০১৩  খুতবায়ে মুতাকাল্লিমে ইসলাম, ২০১৩, ৩ খণ্ড  ফিরকায়ে জামাআতুল মুসলিমান কা তৌকিকি জাইজা, ২০১৩   জিহাদ ফি সাবিলিল্লাহ কানজুল ইমান কা তৌকিক জাইজাহ'', ২০১৪ ইত্যাদি   তথ্যসূত্র   বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:দেওবন্দি ব্যক্তি বিষয়শ্রেণী:পাকিস্তানি ইসলামপন্থী বিষয়শ্রেণী:১৯৬৯-এ জন্ম বিষয়শ্রেণী:জীবিত ব্যক্তি বিষয়শ্রেণী:পাকিস্তানি বন্দী ও আটক বিষয়শ্রেণী:পাকিস্তানি কলাম লেখক বিষয়শ্রেণী:মুসলিম ধর্ম প্রচারক বিষয়শ্রেণী:পাকিস্তানি ইসলাম ধর্মীয় নেতা
thumb|right|200px|৮৫০ খিষ্ট্রাব্দে সার্বিয়া রাজবংশ সার্বিয়ার প্রথম রাজ্য, যা রাস্কা পরিচিত, ৯ম শতকে ভাস্তিমিরভিচ রাজবংশ কর্তৃক প্রতিষ্ঠিত হয়। পরে এটি নিমানজিচ রাজবংশের অধীনে সার্বীয় রাজতন্ত্র ও সাম্রাজ্যে প্রসারিত হয়। আধুনিক যুগে বিভিন্ন সময়ে সার্বিয়া বিভিন্ন নামে পরিচিত ছিল, যার তালিকা নিম্নে প্রদত্ত হলো  স্বায়ত্বশাসিত রাজ্য (১৮১৭-১৮৭৮),   স্বাধীন রাজ্য (১৮৭৮-১৯১৮),   সার্ব, ক্রোট, ও স্লোভেন দের রাজ্যের অংশ (১৯১৮-১৯৪১) (১৯২৯ হতে ইয়ূগোস্লাভ রাজ্য নামে পরিচিত),   নাৎসি অধিকৃত রাষ্ট্র (১৯৪১-১৯৪৪),   ইয়ুগোস্লাভ যুক্তরাষ্ট্রের অধীনস্থ সমাজবাদী প্রজাতন্ত্র (১৯৪৫-১৯৯২),   গণতন্ত্রী ইয়ুগোস্লাভ যুক্তরাষ্ট্রের অধীনস্থ একটি প্রজাতন্ত্র, (১৯৯২-২০০৩),   সার্বিয়া ও মন্টেনেগ্রোর অংশ (২০০৩-২০০৬) এবং   সবশেষে সার্বীয় প্রজাতন্ত্র (২০০৬ এর জুন ৫ এ ঘোষিত)।   আরও দেখুন   বিষয়শ্রেণী:ইউরোপের ইতিহাস বিষয়শ্রেণী:সার্বিয়ার ইতিহাস
জুলিও গ্যারেট আইলন (২২ মে, ১৯২৫ - ১৯ মার্চ, ২০১৮) ছিলেন একজন বলিভীয় রাজনীতিবিদ ও আইনজীবী, যিনি ভিক্টর পাজ এস্তেনসোরোর রাষ্ট্রপতিত্বকালে ১৯৮৫ থেকে ১৯৮৯ সাল পর্যন্ত বলিভিয়ার ৩৩তম উপ-রাষ্ট্রপতি হিসেবে দায়িত্ব পালন করেছিলেন।Vicepresidency of Bolivia    প্রাথমিক জীবন এবং শিক্ষা  গ্যারেট ১৯২৫ সালের ২২ মে বলিভিয়ার সুক্রেতে জন্মগ্রহণ করেন। তিনি সুক্রেতে সেন্ট ফ্রান্সিস জেভিয়ার বিশ্ববিদ্যালয় এবং ব্রাজিলের রিও ব্র্যাঙ্কো ইনস্টিটিউটে আইন বিষয়ে পড়াশোনা করেন। এরপর তিনি বলিভিয়ায় ফিরে আসার আগে প্যারিসে আন্তর্জাতিক সম্পর্ক বিষয়ে পড়াশোনা করেন, যেখানে তিনি ওরুরো টেকনিক্যাল ইউনিভার্সিটিতে সমাজবিজ্ঞান বিভাগের সভাপতিত্ব করেন।   তথ্যসূত্র   বিষয়শ্রেণী:১৯২৫-এ জন্ম বিষয়শ্রেণী:২০১৮-এ মৃত্যু বিষয়শ্রেণী:২০শ শতাব্দীর বলিভীয় রাজনীতিবিদ বিষয়শ্রেণী:প্যারাগুয়েতে বলিভীয় প্রবাসী বিষয়শ্রেণী:ব্রাজিলে বলিভীয় প্রবাসী বিষয়শ্রেণী:আর্জেন্টিনায় বলিভীয় প্রবাসী বিষয়শ্রেণী:বলিভীয় নির্বাসিত বিষয়শ্রেণী:২০শ শতাব্দীর বলিভীয় আইনজীবী বিষয়শ্রেণী:সোভিয়েত ইউনিয়নে বলিভীয় রাষ্ট্রদূত বিষয়শ্রেণী:আর্জেন্টিনায় বলিভীয় রাষ্ট্রদূত বিষয়শ্রেণী:বলিভিয়ার পররাষ্ট্রমন্ত্রী বিষয়শ্রেণী:বলিভিয়ার উপ-রাষ্ট্রপতি
চানন্দী ইউনিয়ন বাংলাদেশের নোয়াখালী জেলার অন্তর্গত একটি প্রশাসনিক এলাকা।   অবস্থান  নোয়াখালী জেলার অন্তর্গত হাতিয়া উপজেলার মূল দ্বীপের উত্তরে নোয়াখালী জেলার মূল ভূ-খণ্ডের সর্ব-দক্ষিণে ছিল চানন্দী ইউনিয়নের অবস্থান। এ ইউনিয়নের দক্ষিণে ছিল মেঘনা নদী, হরণী ইউনিয়ন (বর্তমানে বিলুপ্ত) ও সুখচর ইউনিয়ন; পূর্বে সুবর্ণচর উপজেলার মোহাম্মদপুর ইউনিয়ন (মোহাম্মদপুর ইউনিয়ন চানন্দী ইউনিয়নেরই অংশ ছিল, চানন্দী ইউনিয়নের মূল অংশ মেঘনা নদীতে বিলীন হয়ে যাওয়ায় এটিকে সুবর্ণচর উপজেলার অধীনে নতুন ইউনিয়নের স্বীকৃতি দেওয়া হয়); উত্তরে সুবর্ণচর উপজেলার চর বাটা ইউনিয়ন, চর জুবলী ইউনিয়ন ও চর ওয়াপদা ইউনিয়ন এবং লক্ষ্মীপুর জেলার রামগতি উপজেলার চর গাজী ইউনিয়ন।   ইতিহাস  চানন্দী ইউনিয়ন ছিল হাতিয়া উপজেলার আওতাধীন ২নং ইউনিয়ন পরিষদ, মেঘনা নদীর ভাঙ্গনের ফলে বর্তমানে এটির কিছু অংশ বিলুপ্ত হয়ে গেছে।   আরও দেখুন   হাতিয়া উপজেলা।   তথ্যসূত্র    বহিঃসংযোগ   বিষয়শ্রেণী:হাতিয়া উপজেলার বিলুপ্ত ইউনিয়ন বিষয়শ্রেণী:বাংলাদেশের বিলুপ্ত ইউনিয়ন
মধ্যমপুর রেলওয়ে স্টেশনটি কলকাতা শহরতলির রেলওয়ে ব্যবস্থার অংশ এবং পূর্ব রেলওয়ে দ্বারা পরিচালিত হয়। এটি ভারতের পশ্চিমবঙ্গ রাজ্যের উত্তর চব্বিশ পরগণা জেলার বারাসাত-হাসনাবাদ লাইনে অবস্থিত।    তথ্যসূত্র   বিষয়শ্রেণী:উত্তর চব্বিশ পরগনা জেলার রেলওয়ে স্টেশন বিষয়শ্রেণী:শিয়ালদহ রেল বিভাগ বিষয়শ্রেণী:১৯৬২-এ পশ্চিমবঙ্গে প্রতিষ্ঠিত বিষয়শ্রেণী:১৯৬২-এ চালু রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের রেলওয়ে স্টেশন অসম্পূর্ণ
নেপাল পুরুষ ক্রিকেট দল ২০২২ সালের আগস্ট মাসে পাঁচটি টোয়েন্টি২০ আন্তর্জাতিক (টি২০আই) ম্যাচ খেলার জন্য কেনিয়া সফর করে। নতুন প্রধান কোচ মনোজ প্রভাকরের অধীনে এটি ছিল নেপালের প্রথম সিরিজ। সিরিজে নেপাল ৩–২ ব্যবধানে জয়ী হয়। টি২০আই ম্যাচগুলোর পর উভয় দল তিনটি অনানুষ্ঠানিক একদিনের ম্যাচেও অংশ নেয়।  দলীয় সদস্য  শেম ন্‌গোচে (অধি.)  অ্যালেক্স ওবান্দা  ইউজিন ওচিয়েং  ইরফান করিম (উই.)  এমানুয়েল বুন্দি  এলাইজা ওতিয়েনো  কলিনস ওবুইয়া  নেলসন ওধিয়াম্বো  নেহেমিয়া ওধিয়াম্বো  ব্রজ প্যাটেল  রাকেপ প্যাটেল (উই.)  লুকাস ওলুওচ  শচীন ভুদিয়া  সুখদীপ সিং (উই.) সন্দীপ লামিছানে (অধি.)  রোহিত কুমার পৌডেল (সহ-অধি.)  অর্জুন সউদ (উই.)  আদিল আনসারি  আরিফ শেখ  আসিফ শেখ (উই.)  করণ খত্রী ক্ষেত্রী  কিশোর মাহাতো  জ্ঞানেন্দ্র মল্ল (উই.)  দীপেন্দ্র সিং আইরি  দেব খনাল  পবন সররাফ  বশির আহমদ  বিবেক যাদব  শাহাব আলম  সোমপাল কামি  নেপাল দলে জিতেন্দ্র মুখিয়া, প্রতিশ ঘর্তী ক্ষেত্রী, ভীম সার্কী ও হরিশংকর শাহকে রিজার্ভ খেলোয়াড় হিসেবে রাখা হয়।  টি২০আই সিরিজ ১ম টি২০আই  ২য় টি২০আই  ৩য় টি২০আই  ৪র্থ টি২০আই  ৫ম টি২০আই  একদিনের ম্যাচের সিরিজ ১ম একদিনের ম্যাচ  ২য় একদিনের ম্যাচ  ৩য় একদিনের ম্যাচ  তথ্যসূত্র  বহিঃসংযোগ  ইএসপিএনক্রিকইনফোতে সিরিজের প্রধান পাতা   বিষয়শ্রেণী:২০২২-এ আন্তর্জাতিক ক্রিকেট প্রতিযোগিতা
দিল্লি–অমৃতসর–কাটরা এক্সপ্রেসওয়েটি একটি নির্মাণাধীন ৬৮৭-কিলোমিটার দীর্ঘ (৪২৭ মাইল)  ৮ টি লেন বিশিষ্ট নিয়ন্ত্রিত-অ্যাক্সেস এক্সপ্রেসওয়ে, যা দিল্লিকে পাঞ্জাবের অমৃতসর এবং জম্মু ও কাশ্মীরের কাটরার সাথে সংযুক্ত করে। দিল্লি থেকে এক্সপ্রেসওয়েটি জলন্ধর জেলার নাকোদারে পৌঁছে ওয়াই (Y) আকারে দ্বিধাবিভাজনের মাধ্যমে দুটি পৃথক পার্শ্বীয় শাখা পরিণত হয়, যার একটি পশ্চিম দিকে অমৃতসর এবং অন্যটি উত্তর-পশ্চিমে কাটরা শহরে সমাপ্ত হয়। এই এক্সপ্রেসওয়েটি বর্তমান দিল্লি-কাটরা দূরত্ব হ্রাস করে ৭২৭ কিমি থেকে ৫৮৮ কিমি বা ১৪ ঘণ্টা থেকে ৮ ঘণ্টা এবং দিল্লি-অমৃতসর দূরত্ব হ্রাস করে ৪০৫ কিমি বা ৮ ঘণ্টা থেকে ৪ ঘণ্টা করবে। এক্সপ্রেসওয়ের সাথে ট্রমা সেন্টার, অ্যাম্বুলেন্স, ফায়ার ব্রিগেড, ট্রাফিক পুলিশ, বাস-বে, ট্রাক স্টপস, রিফ্রেশমেন্ট এবং বিনোদনমূলক সুবিধাসমূহের আন্তঃব্যবস্থা থাকবে।  ৩৫,০০০ কোটি টাকা ব্যয়ে এটি ভারতমালা প্রকল্পের অংশ হিসাবে নির্মিত হবে। বিস্তারিত প্রকল্প প্রতিবেদন (ডিপিআর) ২০১৯ সালের নভেম্বর মাসে সম্পন্ন হয় এবং জমি অধিগ্রহণ ২০২০ সালের জানুয়ারি মাস থেকে শুরু হয়।  মেসার্স ফিডব্যাক ইনফ্রাকে শ্রেণিবিন্যাস অধ্যায়ন সম্পাদনের জন্য ডিপিআর পরামর্শদাতা হিসাবে নিয়োগ দেওয়া হয়, যা ২০২০ সালের সেপ্টেম্বর মাসে দিল্লি-গুরুদাসপুর বিভাগ, জুন মাসে নাকোদার-অমৃতসর বিভাগের চূড়ান্ততম প্রস্তাবিত প্রান্তিককরণ প্রতিবেদন জমা দেয় এবং জম্মু বিভাগে সমীক্ষা চলছে।  তথ্যসূত্র  বহিঃসংযোগ  বিষয়শ্রেণী:পাঞ্জাবের এক্সপ্রেসওয়ে, ভারত বিষয়শ্রেণী:ভারতের প্রস্তাবিত এক্সপ্রেসওয়ে বিষয়শ্রেণী:দিল্লির পরিবহন